gl gl gl id gl en gl gl gl gl gl gl gl en gl en gl en gl en gl en gl es gl es gl
Sete "Corpus literarios" e catro producións propias | ALGUÉN QUE RESPIRA! Festival de Poesía para Corpo Principal
A estas catro producións do propio festival, súmanse dúas estreas, a da proposta Que hostia din os rumorosos?, do histórico colectivo Rompente, que presentarán temas novos despois de case corenta anos transcorridos desde a súa disolución, e Salt itinerary, do creador multidisciplinar portugués Miguel Azguime, unha das figuras máis prestistixiosas da performance europea.
Entre as producións propias, está o singular proxecto do propio festival Corpus literario, que se desenvolve no escenario do Teatro Principal o vindeiro 19 de marzo a partir das sete da tarde. Sete participantes, entre eles dúas poetas e unha popular cantante, realizarán esta performance creada por Antón Lopo con iluminación de Baltasar Patiño e espazo sonoro de Ana Romaní e Chus Silva. No apoio documental contouse co asesoramento de Séchu Sende e o Clube da Lingua-Equipa de normalizaçom lingüística do IES Marco do Camballón de Vila de Cruces.
Para a realización de Corpus literario realizouse unha selección da que saíron os sete participantes, dúas poetas de ampla traxectoria (Charo Lopez e Lupita Hard), unha popular cantante (Pauliña) e catro seareiros das tatuaxes, Sonia Outes, Nébeda Piñeiro, Xosé Antonio Liste e Millán Fernández.
Trátase dunha proposta que coloca sobre o escenario do Teatro Principal, corpos construídos a si mesmos como ámbitos literarios. Poesía de radical fisicidade, con versos de Manuel Antonio ou de Cunqueiro, que os visitantes poderán ler escritos sobre un soporte insólito: a pel.
Artigo anteriorAnterior Pecha a selección de participantes para a performance “Corpus literario”
Seguinte entradaSeguinte “Je vous salue, Fran Cortegoso”, unha homenaxe do festival ao fascinante poeta de “Suicidas”